**Проект**

**З А К О Н**

**за изменение и допълнение на** **Закона за автомобилните превози**

(обн., ДВ, бр. 82 от 1999 г.; изм. и доп., бр. 11 и 45 от 2002 г., бр. 99 от 2003 г., бр. 70 от 2004 г., бр. 88, 92, 95, 102, 103 и 105 от 2005 г., бр. 30, 85, 92 и 102 от 2006 г., бр. 42, 80 и 109 от 2007 г., бр. 102 от 2008 г., бр. 93 от 2009 г., бр. 41 от 2010 г., бр. 17 от 2011 г., бр. 38, 50, 60, 99 и 103 от 2012 г., бр. 15, 23, 66 и 109 от 2013 г., бр. 11, 60, 98 и 107 от 2014 г., бр. 14, 60, 81 и 100 от 2015 г. и бр. 32, 58 и 59 от 2016 г., бр. 9 и 93 от 2017 г., бр. 62, 80 и 105 от 2018 г.)

**§ 1.** В чл. 6 се правят следните изменения и допълнения:

1. В ал. 1, изречение първо след думите „лиценз на Общността“ се поставя запетая и се добавя „удостоверение за регистрация за извършване на „Пътна помощ“.

2. В ал. 3:

а) точка 5 се изменя така:

„5. превози на пощенски пратки, извършвани от пощенски оператори притежаващи индивидуални лицензи за универсална пощенска услуга, по чл. 39 от Закона за пощенските услуги;“

б) точка 6 се отменя;

в) създават се т. 8 – 10:

„8. превоз на лица с увреждания и с намалена подвижност със специални превозни средства от категория М1 по реда на наредбата по чл. 24в;

9. превози на пътници или товари за собствена сметка с изключение на случаите по чл. 12б, ал. 10;

10. превози с атракционна цел.“

**§ 2.** В чл. 7 се правят следните изменения и допълнения:

1. Вал. 1, изречение трето след думите „с българска регистрация“ се поставя запетая и се добавя „за което има издаден документ за извършена проверка на техническата изправност на превозното средство, с който се допуска за движение по пътищата, отворени за обществено ползване“.

2.Алинея 5 се изменя така:

„(5) Изискванията за професионална компетентност по ал. 2, т. 2 са изпълнени, когато ръководителите на транспортната дейност на търговците:

1. притежават удостоверение за професионална компетентност в съответствие с изискванията, определени в наредбата по ал. 3, и имат най-малко средно образование;

2. са назначени на трудов договор за съответната длъжност или те самите са законни представители, собственици, съдружници или акционери.“

3. Създава се ал. 5а:

„(5а)Ръководителят на транспортната дейност трябва да ръководи действително и постоянно транспортната дейност на предприятието, като отговаря за:

1. техническата поддръжка на превозните средства;
2. спазване на нормативните изисквания към водачите и превозните средства по отношение на извършваните превози;
3. спазване на процедурите в областта на безопасността;

4. отчитането и съхранението на документите за извършените превози и времето за управление и почивки на водачите.“

4. В ал. 6 думите „задължения за данъци и осигурителни вноски, освен когато са отсрочени или разсрочени по реда на Данъчно-осигурителния процесуален кодекс“ се заменят с „публични задължения“.

5. Създава се нова ал. 7:

„(7) Изискването за липса на публични задължения по ал. 6 е изпълнено, когато за търговеца няма получено уведомление по чл. 182, ал. 2, т. 2 или чл. 221, ал. 6 от Данъчно-осигурителния процесуален кодекс.“

6. Досегашната ал. 7 става ал. 8 и се изменя така:

„(8) Изискването за установяване по ал. 2, т. 4 е изпълнено, когато:

1. търговецът е действително и трайно установен на територията на Република България, за което представя декларация за установяване по образец, определен в наредбата по чл. 7, ал. 3;

2. разполага с най-малко едно моторно превозно средство с българска регистрация – собствено или наето чрез договор за наем или лизинг;

3. разполага с помещения, в които съхранява счетоводни документи, документи, свързани с назначаването на работа на персонала, документи за периодите на управление и почивка на превозното средство и всякакви други съпътстващи основаната му търговска дейност документи, които подлежат на контрол и трябва да се предоставят на компетентния орган при проверка;

4. разполага със собствен или нает експлоатационен център с техническо оборудване и съоръжения за извършване на предпътен технически преглед, който се намира на територията на административно-териториалната единица по смисъла на Закона за административно-териториалното устройство на Република България, в която е адресът на помещението по т. 3.“

**§ 3.** В чл. 7а се правят следните изменения и допълнения:

1. В ал. 1 думите „освен в случаите, когато превозите се извършват с лиценз на Общността“ се заменят с „или заверено копие на лиценз на Общността“.

2. В ал. 2 след думите „Лицензираните превозвачи“ се поставя запетая и се добавя „лицата по чл. 24е“.

**§ 4**. В чл. 7б се правят следните изменения:

1. В ал. 1, изречение първо се изменя така:

„Лицензираните превозвачи, лицата по чл. 24е и лицата, извършващи превози за собствена сметка, осъществяват превози на пътници и товари само с моторни превозни средства от категории M2, M3, N2, N3 и само с водачи, които отговарят на изискването за квалификация на водача и притежават карта за квалификация на водача за съответната категория или сертификат за водач на моторно превозно средство за обществен превоз на товари по шосе.“

2. Алинея 3 се изменя така:

„(3) Изискването за обезопасителни колани по ал. 2 не се прилага за

1. моторни превозни средства от категории М2 и М3, клас А и клас I;

2. моторни превозни средства от категории М2 и М3, клас В и клас II, с които се извършва специализиран превоз и превоз на пътници по редовни автобусни линии, когато превозът е с еднопосочна дължина на маршрута до 30 км., с изключение на специализираните превози на деца и/или ученици.“

3. Алинея 5 се изменя така:

„(5) Оборудването с обезопасителни колани на моторните превозни средства от категории М2 и М3, които не са оборудвани фабрично с такива, се извършва по реда на наредбата по чл. 146, ал. 1 от Закона за движението по пътищата.“

**§ 5.** В чл. 8 се правят следните изменения и допълнения:

1. В ал. 2 се създава изречение второ:

„За издаването на лиценз и/или заверени копия и/или удостоверения за обществен превоз на моторно превозно средство, лицето по чл. 7, ал. 2 подава в Изпълнителна агенция „Автомобилна администрация” заявление по образец с приложени към него документи, определени с наредбата по чл. 7, ал. 3.“

2. Създава се нова ал. 3:

„(3) При нередовности и/или непълноти на представените документи по ал. 2, изпълнителният директор на Изпълнителна агенция „Автомобилна администрация” в срок до 3 работни дни, при бърза поръчка и до 10 работни дни при обикновена, писмено уведомява лицето и дава срок 10 работни дни, за отстраняването им. При неотстраняване на нередовностите и/или непредоставяне на необходимата информация в срока, административното производство се прекратява.“

3. Досегашната ал. 3 става ал. 4 и се изменя така:

„(4) Срокът на лиценз за извършване на превоз на пътници или товари на територията на Република България и на лиценз на Общността се продължава за нови 10 години, ако лицензираният превозвач е направил писмено заявление за това не по-късно от 15 дни преди изтичането на срока на валидност на лиценза и отговаря на изискванията, определени в наредбата по чл. 7, ал. 3.“

4. Досегашната ал. 4 става ал. 5 и се изменя така:

„(5) Издаването на лиценз или продължаването на срока му се извършва в срок до 15 дни от подаване на заявлението или от отстраняване на непълнотите по ал. 3 при обикновена поръчка и в срок до 7 работни дни при бърза поръчка.”.

**§ 6.** В чл. 11 се правят следните допълнения:

1. В ал. 1, т. 1, б. „в“ след думите „при осъществяване на дейността от превозвача” се добавя „системно”.

2. Създават се ал. 3 и 4:

„(3) В случаите по ал. 1, т. 2 правата, произтичащи от лиценз за извършване на превоз на пътници или товари на територията на Република България или от лиценз на Общността не се прекратяват, когато за превозвача е образувано производство за прекратяване на правата по реда на ал. 1, т. 1 - до приключване на производството, или при започнала проверка в предприятието по реда на чл. 91а - до нейното приключване.

(4) Превозвачът връща в Изпълнителна агенция „Автомобилна администрация“ лицензите, заверените копия на лиценза на Общността или удостоверенията за обществен превоз на пътници и товари в срок до 15 дни, считано от датата на прекратяване на правата, произтичащи от лиценза.“

**§ 9.** В чл. 12 се правят следните изменения и допълнения:

1. В ал. 1 думите „търговци, притежаващи удостоверения за регистрация“ се заменят с „търговец, притежаващ удостоверение за регистрация, наричан по-нататък регистриран превозвач“.

2. В ал. 2 запетаята се заличава и думите „където се води публичен регистър“ се заменят с „и се вписва в единен таксиметров регистър, който е публичен“.

3. В ал. 3 думата „лицата“ се заменя с „търговците“.

4. В ал. 8, т. 1, б. „в“ след думите „от превозвача“ се добавя „системно“.

**§ 10.** В чл. 12а се правят следните изменения и допълнения:

1. В ал. 1:

а) в т. 3 думите „номер по БУЛСТАТ“ се заменят с „ЕИК“;

б) създават се нова т. 6:

„6. име и фамилия на водачите, които извършват дейността от името на регистриран превозвач, но за своя сметка“;

в) досегашната т. 6 става т. 8.

г) създава се т. 7:

„7. номер и дата на валидност на издадено разрешение за всеки автомобил“.

2. В ал. 2 след думите „8 години“ се добавя „и отговаря на изискванията на наредбата по ал. 5“.

3. Алинея 5 се изменя така:

„(5) Условията и редът за извършване на таксиметров превоз на пътници и редът за регистрация и заличаване от регистъра по чл. 12, ал. 2, се определят с наредба на министъра на транспорта, информационните технологии и съобщенията.“

**§ 11.** В чл. 12б се правят следните изменения и допълнения:

1. В ал. 11 се създава изречение второ:

„Уведомлението съдържа най-малко данните по ал. 12.“

2. Създава се ал. 12:

„(12) Изпълнителна агенция „Автомобилна администрация“ създава и поддържа база данни за лицата, извършващи превози на пътници или товари за собствена сметка, съдържаща следната информация:

1. наименование на едноличния търговец или юридическото лице;

2. ЕИК;

3. седалище и адрес на управление на търговеца;

4. информация за вида на превоза, който се извършва;

5. регистрационен номер, марка и модел на превозните средства, с които се извършва превоза“.

**§ 12.** В чл. 17 се правят следните изменения и допълнения:

1. В ал. 1 думите „областни и общински“ се заменят с „областни, общински и междуобластни“.

2. Създава се ал. 9:

„(9) Междуобластната транспортна схема включва автобусните линии, свързващи населени места от две съседни области, с изключение на двата областни центъра и се утвърждава от министъра на транспорта, информационните технологии и съобщенията”.

**§ 13.** В чл. 19 се правят следните изменения и допълнения:

1. В ал. 2 думите „когато възложителят предвижда компенсиране на превозвачите за извършени разходи и/или им предоставя изключителни права срещу изпълнението на задължение за обществена услуга” се заменят с „в зависимост от разполагаемите финансови средства и възможностите за прехвърляне на оперативния риск на икономически оператор. Когато превозите по автобусни линии се възлагат, без да се прехвърля оперативният риск на икономическия оператор, възлагането се извършва по реда на Закона за обществените поръчки. В останалите случаи изпълнението на превозите се възлага при условията и по реда на Закона за концесиите в съответствие с чл. 4 от Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/96 и (ЕИО) № 1107/70“.

2. Алинея 6 се изменя така:

„(6) Кметовете на общини уведомяват писмено органа, утвърдил съответното маршрутно разписание от областната или републиканската транспортна схема, за намеренията си да започнат процедура за възлагане на превозите по това маршрутно разписание. Процедурата по възлагане на превозите по съответното маршрутно разписание започва след разрешение от съответния орган. Договорът за възлагане на превоз на пътници по съответното маршрутно разписание е недействителен, когато процедурата по възлагане е открита без разрешение от органа, утвърдил съответното маршрутно разписание.“

3. В ал.7, изречение първо в края се добавя „в едномесечен срок от възлагането им“.

4. Създава се ал. 8:

„(8) На общини, които не са изпълнили или са нарушили задълженията си по ал. 6 и 7, не се предоставят средствата от държавния бюджет по § 4, ал. 1 за съответните разписания.“

**§ 14.** В чл. 22 се правят следните изменения и допълнения:

1. Създава се нова ал. 3:

„(3) Собствениците на автогари могат да допускат срещу заплащане превозвачи, извършващи случайни или специализирани превози на пътници.“

2. Досегашната ал. 3 става ал. 4 и се изменя така:

„(4) Собствениците на автогари прилагат еднакви критерии спрямо всички превозвачи от съответната транспортна схема при определяне размера на цените за преминаване, за престой и за предоставяне на право за продажба на билети.“

3. Алинея 5 се изменя така:

„(5) Определянето на цените по ал. 4, техният максимален размер и ежегодната актуализация на този размер се определят с методика, одобрена от министъра на транспорта, информационните технологии и съобщенията на база на категоризиране на автогарите.“

**§ 15.** В чл. 23, ал. 2 след думата „писмено“ се добавя „или по електронен път“.

**§ 16.** В член 23а думите „през светлата част на денонощието“ се заменят с „в часовия диапазон между 06:00 и 21:00 часа“.

**§ 17.** В чл. 23в след думите „организаторът му“ се добавя „осигурява придружител и“.

**§ 18.** В чл. 24 се правят следните изменения и допълнения:

1. Алинея 1 се изменя така:

„(1) Таксиметров превоз на пътници се извършва от лицата по чл. 12, ал. 1, с леки автомобили до седем места, включително мястото на водача, вписани в регистъра по чл. 12, ал. 2, които са оборудвани с електронен таксиметров апарат с оценено съответствие по реда на Закона за техническите изисквания към продуктите и след издаване на разрешение за таксиметров превоз на пътници от съответната община.“

2. В ал. 2 след думите „само с автомобили,“ се добавя „които отговарят на изискванията на наредбата по чл. 12а, ал. 5, за тях има издадено удостоверение за техническата изправност, с което се допускат за движение по пътищата, отворени за обществено ползване и за които има допълнителен преглед за таксиметров превоз на пътници“.

3. Алинея 3 се изменя така:

„(3) Ръководителят на съответното регионално звено на Изпълнителна агенция „Автомобилна администрация“ издава удостоверение на водач на лек таксиметров автомобил на лице, което:

1. притежава свидетелство за управление на моторно превозно средство от категория В, издадено в Република България;

2. не е осъждано за тежко умишлено престъпление или за престъпления от общ характер по реда на глава втора „Престъпления против личността“, по реда на глава пета „Престъпления против собствеността“ или по реда на глава единадесета, раздел II „Престъпления против транспорта и съобщенията“ от Наказателния кодекс;

3. не е лишено от право да управлява моторни превозни средства по съдебен или административен ред или свидетелството му за управление да не е временно отнето с приложена принудителна административна мярка по реда на чл. 171, т. 1 или 4 от Закона за движението по пътищата или чл. 69а от Наказателно-процесуалния кодекс;

4. няма наложени административни наказания за управление на моторно превозно средство с концентрация на алкохол в кръвта над 0,5 на хиляда до 1,2 на хиляда през последната година;

5. притежава валидно удостоверение за психологическа годност по смисъла на наредбата по чл. 152, ал. 1, т. 2 от Закона за движението по пътищата;

6. не му е отнемано удостоверението на водач на лек таксиметров автомобил по реда на чл. 106а, ал. 1, т. 7 през последната година;

7. успешно е положило изпит по теми, определени с наредбата по чл. 12а, ал. 5.“ 4. Алинея 4 се изменя така:

„(4) Удостоверението се издава за срок 5 години. Ново удостоверение с нов срок на валидност 5 години се издава без полагане на изпит, ако лицето отговаря на изискванията по ал. 3, т. 1 – 6 и е подало заявление за преиздаване не по-късно от 6 месеца след изтичането на валидността на удостоверението на водач на лек таксиметров автомобил.“

5. В ал. 6 думите „ал. 3, т. 1 – 4“ се заменят с „ал. 3, т. 1 – 7“.

6. В ал. 7 думите „ал. 3, т. 1 – 4“ се заменят с „ал. 3, т. 1 – 6“.

7. Създава се нова ал. 9:

„(9) След извършване на превоза, водачът на лек таксиметров автомобил издава документ от таксиметровия апарат, съдържащ информация за датата и часа на започване и приключване на превоза, стойност на превоза, изминато разстояние, времето на превоза, данните на превозвача и регистрационния номер на автомобила, с който е извършен превозът.“

**§ 19.** В чл. 24а се правят следните изменения и допълнения:

1. В ал. 2 след думите „ал. 5“ се поставя запетая и думите „и за него има издаден знак за периодичен преглед за проверка на техническата изправност, с който се допуска за движение по пътищата, отворени за обществено ползване“ се заменят с „за него има издадено удостоверение за техническа изправност с допълнителен преглед за таксиметров превоз на пътници и е вписано в регистъра по чл. 12, ал. 2“.

2. Алинея 5 се изменя така:

„(5) Издадените разрешения се вписват в регистъра по чл. 12, ал. 2.“.

3. В ал. 8 се създава т. 5:

„5. при получено уведомление от Изпълнителна агенция „Автомобилна администрация“ за отнемане на удостоверението за водач на лек таксиметров автомобил на основание чл. 24, ал. 7 или за наложена принудителна административна мярка по чл. 106а, ал. 1.“

**§ 20.** Член 24б се отменя.

**§ 21.** В чл. 24в се правят следните изменения и допълнения :

1. Досегашният текст става ал. 1.
2. Създават се ал. 2 и 3:

„(2) Превозите по ал. 1 могат да бъдат извършвани от превозвачи, общини и юридически лица с нестопанска цел за общественополезна дейност при условията и реда определени с наредбата по ал. 1.

(3) Общините и юридически лица с нестопанска цел могат да извършват превоза по ал. 1 със специални превозни средства от категория М1.“

**§ 22.** В чл. 24г се правят следните изменения и допълнения:

1. Досегашният текст става ал. 1.

2. Създават се ал. 2-5:

„(2) Превозните средства и лицата, извършващи превози с атракционна цел се вписват в регистър от кмета на съответната община на територията, на която ще се извършва дейността, при условията на уведомителен режим, след подаване на заявление, не по-рано от 7 дни преди датата на започване на дейността.

(3) Заявлението по ал. 2 съдържа:

1. данни за лицето;

2. данни за моторните превозни средства и пътните превозни средства, с които ще се извършват превозите с атракционна цел.

(4) Регистрите по ал. 2 са публични.

(5) Превозите се извършват с водачи, правоспособни за управление на съответното пътно превозно средство.“

**§ 23.** Създава се чл. 24д:

„Чл. 24д (1) При извършване на превози с атракционна цел се издава един от следните превозни документи:

1. билети по реда на Наредба № Н-18 от 2006 г. за регистриране и отчитане на продажби в търговските обекти чрез фискални устройства от:

а) електронни касови апарати с фискална памет;

б) фискални принтери;

в) фискални устройства, вградени в автомати за самообслужване, като билетът се издава на хартиен носител;

г) интегрирани автоматизирани системи за управление на търговската дейност.

2. билети по реда на Наредбата за условията и реда за отпечатване и контрол върху ценни книжа (обн., ДВ, бр. 101 от 1994 г.);

3. електронни билети:

(2) Превозните документи по ал. 1 съдържат най-малко следните реквизити:

а) наименованието и адреса на физическото или юридическото лице, регистрирано като търговец, което извършва превоза с атракционна цел;

б) надпис „Билет за атракционен превоз“;

в) номер на билета;

г) превозна цена;

д) дата на издаване на билета – за превозните документи по ал. 1, т. 1;

е) маршрут.“

**§ 24.** Създава се раздел IV с членове 24е и 24ж:

„Раздел IV

Пътна помощ

Чл. 24е. (1) Пътна помощ по пътищата, отворени за обществено ползване, се извършва от физически или юридически лица, регистрирани по Търговския закон или по Закона за юридическите лица с нестопанска цел, както и от лица, регистрирани по законодателството на държава - членка на Европейския съюз, или на друга държава - страна по Споразумението за Европейското икономическо пространство, вписани в регистър по ал. 4 и разполагащи с поне едно превозно средство с българска регистрация, собствено или наето, което отговаря на изискванията на ал. 6.

(2) Удостоверението за вписването в регистъра се издава от изпълнителния директор на „Изпълнителна агенция „Автомобилна администрация“ или от оправомощено от него длъжностно лице въз основа на следните документи:

1. писмено заявление, в което се посочва пълното наименование и данни за регистрацията на лицето, от което е подадено;

2. списък на превозните средства, с които ще се извършва услугата превоз на превозно средство за ремонт и адрес на експлоатационната база;

3. заверено копие на договор за наем или лизинг на автомобилите със срок на наема или лизинга, не по-малък от една година, в случаите, когато лицето не ползва само собствени превозни средства, валиден към датата на подаване на искането за издаване на удостоверението за вписването в регистъра; в договора се вписва;

4. документ, удостоверяващ правата на кандидата като абонат на телефонния номер за повикване на пътна помощ;

5. копие от документ за платена такса за издаване на удостоверение.

(3) Когато искането по ал. 2 се подава от лица, регистрирани по законодателството на държава – членка на Европейския съюз, или на друга държава – страна по Споразумението за Европейското икономическо пространство, се прилага и документ, удостоверяващ регистрация по законодателството на държава – членка на Европейския съюз, или на друга държава – страна по Споразумението за Европейското икономическо пространство.

(4) Изпълнителна агенция „Автомобилна администрация“ създава, води и поддържа регистър на лицата, извършващи пътна помощ. В регистъра се вписват:

1. номер и дата на удостоверението по ал. 2;

2. наименование и ЕИК на лицето по ал. 1;

3. данни за моторните превозни средства:

а) регистрационен номер;

б) марка и модел.

4. телефонен номер за повикване на пътната помощ;

5. адрес на експлоатационната база;

6. дата на заличаване на регистрацията и основанията за това.

(5) Лицата по ал. 1 извършват дейността със собствени или наети специални превозни средства от категории N2 или N3, оборудвани за превоз на автомобили и вписани в регистъра по ал. 4.

(6) Превозните средства по ал. 5 трябва да бъдат обозначени с надпис „ПЪТНА ПОМОЩ“, наименованието на лицето по ал. 1 и телефонен номер за приемане на заявки за извършване на дейността.

(7) За вписване или отписване на превозни средства в регистъра по ал. 5, се подава заявление, към което се прилагат документите по ал. 2, т. 1-3 и 5.

(8) Заявленията по ал. 2 и 7 могат да бъдат изпратени и по електронен път или чрез лицензиран пощенски оператор.

(9) Изпълнителният директор на Изпълнителна агенция „Автомобилна администрация“ или оправомощено от него лице отказва издаването на удостоверение за регистрация или вписване на превозни средства в регистъра по ал. 4 с мотивирана заповед, когато не са изпълнени изискванията на ал. 2, 5 или 6.

(10) Заповедта подлежи на обжалване по реда на Административнопроцесуалния кодекс. Жалбата не спира изпълнението на заповедта.

24ж. (1) Правата произтичащи от регистрацията по чл. 24е, ал. 2 се прекратяват:

1. със заличаване на регистрацията;

2. с прекратяването на дейността на едноличния търговец;

3. с прекратяването на юридическото лице;

4. по заявление на неговия притежател.

(2) Регистрацията се заличава, когато се установи, че е издадена въз основа на неистински документ или документ с невярно съдържание, лицето престане да отговаря на изискванията на чл. 24е, ал 1 или при осъществяване на дейността от лицата по чл. 24е, ал. 1, са извършени системни нарушени на този закон или на издадените въз основа на него подзаконови нормативни актове.

(3) Регистрацията се заличава с мотивирана заповед на изпълнителният директор на Изпълнителна агенция „Автомобилна администрация“ или оправомощено от него длъжностно лице.

(4) Заповедта подлежи на обжалване по реда на Административнопроцесуалния кодекс. Жалбата не спира изпълнението на заповедта.“

**§ 25.** В чл. 29б, ал. 1 думите „през светлата част на денонощието“ се заменят с „в часовия диапазон между 06:00 и 21:00 часа“.

**§ 26.** В чл. 32 думите „установи нарушение” се заменят с „установят системни нарушения”.

**§ 27.** В чл. 35, ал. 2 думите „през светлата част на денонощието“ се заменят с „в часовия диапазон между 06:00 и 21:00 часа“.

**§ 28**. В чл. 36, ал. 1 думите „да издава“ се заменят с „да осигури издаването на“.

**§ 29.** В чл. 37, ал. 1 се изменя така:

„(1) Водачът задължително предоставя багажна разписка на пътника за всеки отделен багаж, предаден за превоз в багажното помещение на автобуса.“

**§ 30.** В чл. 39, ал. 2, т. 2 се правят следните допълнения:

1. В б. „е“ след думата „маршрут“ се поставя тире и се добавя „за превозните документи по ал. 1, т. 1“.

2. В б. „ж“ след думата „акт“ се поставя тире и се добавя „за превозните документи по ал. 1, т. 1“.

**§ 31.** В чл. 41, ал. 1 навсякъде думата „превозвачът“ се заменя с „водачът“.

**§ 32.** В чл. 59, т. 1 след думата „товарителницата“ се добавя „относно броя на пакетите, маркировката и номерата им“.

**§ 33.** В чл. 78, ал. 1 след думите „собствена сметка“ се поставя запетая и се добавя „лицата по чл. 24е“.

**§ 34.** Член 88 се изменя така:

„Чл. 88. Лицата по чл. 6, ал. 1 осъществяващи превози на пътници по автобусни линии, лицата извършващи превоз за собствена сметка и лицата по чл. 24е извършващи превози с моторни превозни средства, които не попадат в обхвата на Регламент (ЕО) № 561/2006 или на Европейската спогодба за работата на екипажите на превозните средства, извършващи международни автомобилни превози (ратифицирана със закон - ДВ, бр. 28 от 1995 г.) (ДВ, бр. 99 от 1995 г.), наричана по-нататък "AETR" изготвят график за работа за водачите.“

**§ 35.** В чл. 91 се правят следните допълнения:

1. В ал. 1 след думите „Министерство на вътрешните работи“ се поставя запетая и се добавя „Министерство на правосъдието“.

2. В ал. 3 се създава т. 13:

„13. да предписват мерки за отстраняване на нарушението, възникнало при осъществяването на дейността от превозвача и определят срок за отстраняването му.“

**§ 36.** В чл. 93 се правят следните изменения:

1. В ал. 1 думите „редовно издадени лиценз“ се заменят с „издадено за моторното превозно средство удостоверение за обществен превоз на пътници или товари, заверено копие на лиценз на Общността“.

2. В ал. 2 числото „500“ се заменя с „100“.

3. В ал. 5 се правят следните изменения:

а) думите „периода на светлата част на денонощието“ се заменят с „часовия диапазон между 6 и 21 часа“;

б) в т. 1 числото „1000“ се заменя с „500“;

в) в т. 2 числото „3000“ се заменя с „1000“.

4. В ал. 6 числото „1000“ се заменя с „300“.

5. В ал. 7 числото „500“ се заменя с „200“.

6. В ал. 8 след думите „медицински преглед“ се добавя „извършен при условия и реда, определени с наредбата по чл. 7а, ал. 3“ и числото „500“ се заменя с „200“.

7. В ал. 9 числото „1000“ се заменя с „500“.

**§ 37.** В чл. 93б навсякъде числото „500“ се заменя с „300“, числото „1500“ се заменя с „500“ и числото „1000“ се заменя с „500“.

**§ 38.** В чл. 93в се правят следните изменения:

1. В ал. 3 числото „500“ се заменя със „100“.

2. В ал. 6 числото „1500“ се заменя със „500“.

3. В ал. 7, т. 1 се отменя.

4. В ал. 8-12 числото „1500“ се заменя с „500“.

5. В ал. 21, т. 2 числото „1500“ се заменя с „500“.

6. В ал. 24 числото „500“ се заменя с „100“.

**§ 39.** В чл. 93г се създава ал. 4:

„(4) На превозвач или на лице по чл. 12б, ал. 1, което извършва превоз за собствена сметка, които не спазват изискванията за извличането на данните от тахографа или от картата на водача, определени с наредбата по чл. 98, ал. 1, когато това не е довело до загуба на данни, се налага имуществена санкция в размер на 200 лв.“

**§ 40**. В чл. 94, ал. 2 се изменя така:

„(2) Който допусне извършването на обществен превоз на пътници без да осигури на водача необходимите документи за платена превозна цена и багажни разписки, се наказва с глоба или с имуществена санкция в размер на 1500 лв.“

**§ 41.** В чл. 95, ал. 1 се правят следните допълнения:

1. В основния текст след думите „моторно превозно средство, с което“ се добавя „се извършва таксиметров превоз или превоз на пътници или товари, или превоз за собствена сметка, и моторното превозно средство“.

2. В т. 3 след думата „апарат“ се добавя „в режим на отчитане на превоза“.

**§ 42.** В чл. 96 се правят следните изменения и допълнения:

1.Вал. 1, т. 1 думите „водачът на което не е снабден със заверено копие на лиценз“ се заменят с „което не е включено в списъка на превозните средства към лиценза“.

2. В ал. 5:

а) в т. 1 се създава б. „г“:

„г) допусне или разпореди извършването на превоз с моторно превозно средство, водачът на което не е снабден със заверено копие на лиценз на Общността.“;

б) точка 3 се изменя така:

„3. Който не организира извършването на предпътен медицински прегледи на водачите съгласно изискванията, определени с наредбата по чл. 7а, ал. 3 или допусне или разпореди извършването на обществен превоз или превоз за собствена сметка на пътници или на товари от водачи, които не са преминали предпътен медицински преглед в съответствие с изискванията на наредбата по чл. 7а, ал. 3.“

**§ 43.** В чл. 96б, ал. 1 думите „периода на светлата част на денонощието“ се заменят с „часовия диапазон между 06:00 и 21:00 часа“.

**§ 44.** Създава се чл. 96д:

„Чл. 96д (1) Наказва се с глоба в размер на 500 лв. ръководител на транспортна дейност на предприятие, който не изпълни задълженията си по този закон и на подзаконовите нормативни актове, издадени въз основа на него.

(2) За повторно нарушение по ал. 1 наказанието е глоба в размер на 1000 лв.“

**§ 45.** В чл. 102, ал. 3 след думите „по чл. 22, ал. 3“ се добавя „или методиката по чл. 22, ал. 5“.

**§ 46.** В чл. 104 се правят следните изменения:

1. В ал. 3 числото „3000“ се заменя с „1000“.
2. В ал. 4 числото „3000“ се заменя с „1000“.
3. В ал. 5 числото „2000“ се заменя с „1000“.
4. В ал. 6 числото „3000“ се заменя със „1500“.
5. В ал. 7 числото „5000“ се заменя с „2000“.
6. Алинея 13 се изменя така:

„(13) Когато нарушението по ал. 1, 2, 4, 7, 10 и 12 е извършено повторно, наказанието е имуществена санкция в двоен размер, а при системни нарушения - наказанието е имуществена санкция в троен размер и отнемане на лиценза за извършване на превоз на пътници или товари на територията на Република България или лиценза на Общността”.

**§ 47.** Вчл. 104з се правят следните изменения:

1. Алинея 1 се изменя така:

„(1) Превозвач, който не е върнал в Изпълнителна агенция „Автомобилна администрация“ в 14 дневен срок:

1. заверено копие на лиценз на Общността или удостоверение за обществен превоз на пътници или товари на територията на Република България в случаите по чл. 11, ал. 2, се наказва с имуществена санкция в размер на 500 лв. за всяко невърнато копие или удостоверение;

2. лиценз, заверено копие на лиценз на Общността или удостоверение за обществен превоз на пътници или товари на територията на Република България в случаите по чл. 11, ал. 4, се наказва с имуществена санкция в размер на 500 лв. за всеки невърнат лиценз, копие или удостоверение.“

2. Алинея 2 се изменя така:

„(2) Превозвач, който не е върнал в Изпълнителна агенция „Автомобилна администрация” в 14 дневен срок заверено копие на лиценз на Общността или удостоверение за обществен превоз на пътници или товари на територията на Република България в случаите по чл. 106а, ал. 1, т. 6 се наказва с имуществена санкция в размер на 500 лева за всяко невърнато копие или удостоверение.“

3. Алинея 4 се изменя така:

„(4) Превозвач, на когото е приложена принудителна административна мярка по чл. 106а, ал. 1, т. 6, но извършва обществен превоз на пътници или товари, се наказва с имуществена санкция в размер на 2000 лв.“

4. Алинея 6 се изменя така:

„(6) Превозвач, който преотстъпи заверено копие на лиценз на Общността или допусне извършването на обществен превоз на пътници или товари с невалидно, отнето или преотстъпено заверено копие на лиценз на Общността, се наказва с имуществена санкция в размер на 1500 лв. Със съставянето на акта за установяване на административно нарушение завереното копие се отнема.“

5. Алинея 7 се изменя така:

„(7) При повторно нарушение по ал. 4, 5 и 6 се налага имуществена санкция в размер на 3000 лв.“

**§ 48.** Създава се чл. 104и:

„(1) Водач, който извършва превоз на повредено превозно средство по пътищата, отворени за обществено ползване, без редовно издадено удостоверение за вписване в регистъра по чл. 24е, ал. 4 се наказва с глоба в размер на 1000 лв.

(2) Който допусне извършването на превоз на повредено превозно средство по пътищата, отворени за обществено ползване с превозно средство, което:

1. не отговаря на изискванията на чл. 24е, ал. 5 се наказва с имуществена санкция в размер на 1000 лв.;

2. не е обозначено съгласно изискванията на чл. 24е, ал. 6 се наказва с имуществена санкция в размер на 500 лв.;

3. не е вписано в регистъра по чл. 24е, ал. 4 се наказва с имуществена санкция в размер на 1000 лв.

(3) При повторно нарушение по ал. 1 и 2 санкциите се налагат в двоен размер.“

**§ 49.** В чл. 106а се правят следните изменения и допълнения:

1. В ал. 1:

а) точки 1 и 2 се изменят така:

„1. временно спиране от движение на моторно превозно средство до отстраняване на несъответствието, но за не повече от 12 месеца:

а) с което се извършва обществен превоз на пътници или товари, без за него да има издадено, заверено копие от лиценз на Общността или удостоверение за обществен превоз на пътници или товари;

б) не е включено в списък към удостоверение за регистрация за извършване на таксиметров превоз на пътници или без разрешение за извършване на таксиметров превоз на пътници за съответната община;

в) с което се извършва превоз за собствена сметка на пътници или товари без да са изпълнени изискванията по чл. 12б, ал. 1, ал. 10 и ал. 11;

г) с което се извършва превоз на повредено превозно средство без да са изпълнени изискванията по чл. 24е.

2. временно спиране от движение на моторно превозно средство при повторно извършване на нарушение по т. 1 до отстраняване на несъответствието, но за не повече от 24 месеца.“;

б) в т. 3 се правят следните изменения и допълнения:

ба) в буква „б“ след думите „специализиран превоз“ се поставя запетая и се добавя „превоз за собствена сметка или таксиметров превоз“ и думите „до заплащане на парична гаранция или“ се заличават;

бб) в буква „в“ думите „до заплащане на парична гаранция или“ се заличават;

бв) в буква „д“ думите „до заплащане на парична гаранция или“ се заличават.

в) точка 4 се изменя така:

„4. временно отнемане на свидетелството за управление на моторно превозно средство на водач, който:

а) е нарушил правилата за времето за управление, прекъсване на управлението или почивка - докато не бъде ползвано времето за прекъсване или почивка;

б) извършва обществен превоз на пътници или товари с моторно превозно средство без за него да има издадено, заверено копие от лиценз на Общността или удостоверение за обществен превоз на пътници или товари, или не е включено в списък към удостоверение за регистрация за извършване на таксиметров превоз на пътници– за срок от 1 година;

в) извършва обществен превоз на пътници по автобусни линии под формата на случаен или специализиран превоз, превоз за собствена сметка или с лек таксиметров автомобил – за срок от 1 година.“

г) създава се т. 7:

„7. Временно отнемане на удостоверението на водач на лек таксиметров автомобил за срок от една година на водач на лек таксиметров автомобил, който извършва таксиметров превоз на пътници:

а) без включен таксиметров апарат в режим на регистриране на превоза;

б) без издадено разрешение и/или моторното превозно средство не е включено в списъка към удостоверение за регистрация за извършване на таксиметров превоз на пътници;

в) с таксиметров апарат, който не е с оценено съответствие и/или не е преминал метрологичен контрол;

г) с лек таксиметров автомобил, оборудван с устройство или приспособление, свързано с работата на таксиметровия апарат, което дава възможност за записване и отчитане на неверни данни;

д) при повторно извършване на нарушение на този закон, за което има влязло в сила наказателно постановление и/или принудителна административна мярка.“

2. В ал. 2 се създава т. 6:

„6. отнемане на удостоверението на водач на лек таксиметров автомобил.“

3. Алинеи 5 и 6 се отменят.

4. Алинея 7 се изменя така:

„(7) Табелите с регистрационните номера и документите, удостоверяващи регистрацията на моторното превозно средство, иззети по реда на ал. 3, се връщат след отстраняване на несъответствието или изтичане на срока по ал. 1, т. 1 или т. 2 и заплащане на наложената с наказателното постановление глоба.“

5. Създава се ал. 8:

„(8) Свидетелството за управление, иззето по реда на ал. 1, т. 4, букви „б“ и „в“, се изпраща на органа, който го е издал, заедно с копие на заповедта за наложената принудителна административна мярка.“

**§ 50.** В § 1 от Допълнителните разпоредби се правят следните изменения:

1. Точки 1-3 се изменят така:

„1.„Обществен превоз” е превоз, извършван за чужда сметка или срещу заплащане, или икономическа облага, който се извършва с моторно превозно средство.

2.„Превоз на пътници“ е дейност на физическо или юридическо лице, което извършва услуги по извършване на превоз на пътници с моторно превозно средство за чужда сметка или срещу заплащане, или икономическа облага.“

3. „Превоз на товари“ е превоз на товари с моторно превозно средство, осъществяван от физическо или юридическо лице за чужда сметка или срещу възнаграждение, с моторни превозни средства, конструирани и оборудвани за превоз на товари, както и празните курсове, направени във връзка с превоза.“

2. Точка 28 се изменя така:

„28. „Системно“ е нарушението, извършено в едногодишен срок, от влизането в сила на наказателното постановление, с което на нарушителя е наложено наказание за същото по вид нарушение, квалифицирано като повторно.“

3. Точка 36 се отменя.

4. Точка 39 се отменя.

5. Създават се т. 56 - 58:

„56. „Икономическа облага” е всяка икономическа изгода, която лицето не би получило при нормални пазарни условия или обратно - ще избегне разходите, които нормално би трябвало да бъдат отчислени от собствените му финансови ресурси, като по този начин се попречи на последиците от безпрепятственото действие на пазарните механизми.

57. „Превоз с атракционна цел“ е превоз на пътници по предварително определен маршрут от кмета на съответната община, с моторни превозни средства от категория М2 или М3 или със състав от превозни средства, състоящ се от моторно превозно средство с максимална конструктивна скорост, непревишаваща 25 km/h, предназначено за теглене на едно или повече ремаркета, специално проектирани за превоз на пътници.

58. „Пътна помощ“ е превоз на повредено или аварирало превозно средство с моторно превозно средство, конструирано за тази цел“.

**§ 51.** Създава се параграф 2а:

„**§ 2а.** Заявленията по този закон, подавани до Изпълнителна агенция „Автомобилна администрация“, могат да бъдат подадени лично или чрез упълномощено лице или по пощата до седалището на Изпълнителна агенция „Автомобилна администрация“ в гр. София, или във всяко регионално звено на агенцията в областните градове, или да бъдат подписани с квалифициран електронен подпис и подадени по електронен път по реда на Закона за електронния документ и електронния подпис.“

**§ 52.** В § 4, ал. 1 от Заключителните разпоредби се правят следните изменения и допълнения:

1. В основния текст след думите „държавния бюджет на Република България“ се добавя „и в общинските бюджети“.
2. В т. 1 думите „по предложение на министъра на транспорта, информационните технологии и съобщенията“ се заличават.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 53.** В Закона за движението по пътищата **(**обн., ДВ, [бр. 20](apis://Base=NORM&DocCode=4321001&Type=201) от 1999 г., изм., [бр. 1](apis://Base=NORM&DocCode=4321002&Type=201) от 2000 г., изм. и доп., [бр. 43](apis://Base=NORM&DocCode=4321003&Type=201) от 2002 г., [бр. 76](apis://Base=NORM&DocCode=4321004&Type=201) от 2002 г., доп., [бр. 16](apis://Base=NORM&DocCode=4321005&Type=201) от 2003 г., [бр. 22](apis://Base=NORM&DocCode=4321006&Type=201) от 2003 г., изм. и доп., [бр. 6](apis://Base=NORM&DocCode=4321007&Type=201) от 2004 г., изм., [бр. 70](apis://Base=NORM&DocCode=4321008&Type=201) от 2004 г., изм. и доп., [бр. 85](apis://Base=NORM&DocCode=4321009&Type=201) от 2004 г., изм., [бр. 115](apis://Base=NORM&DocCode=43210579&Type=201) от 2004 г., изм. и доп., [бр. 79](apis://Base=NORM&DocCode=43210592&Type=201) от 2005 г., [бр. 92](apis://Base=NORM&DocCode=43210599&Type=201) от 2005 г., изм., [бр. 99](apis://Base=NORM&DocCode=432105102&Type=201) от 2005 г., доп., [бр. 102](apis://Base=NORM&DocCode=432105103&Type=201) от 2005 г., изм. и доп., [бр. 103](apis://Base=NORM&DocCode=43215105&Type=201) от 2005 г., [бр. 105](apis://Base=NORM&DocCode=43210630&Type=201) от 2005 г., изм., [бр. 30](apis://Base=NORM&DocCode=43210634&Type=201) от 2006 г., изм. и доп., [бр. 34](apis://Base=NORM&DocCode=43210661&Type=201) от 2006 г., [бр. 61](apis://Base=NORM&DocCode=43210664&Type=201) от 2006 г., изм., [бр. 64](apis://Base=NORM&DocCode=43210682&Type=201) от 2006 г., бр. 80 от 2006 г., [бр. 82](apis://Base=NORM&DocCode=43210685&Type=201) от 2006 г., доп., [бр. 85](apis://Base=NORM&DocCode=43216102&Type=201) от 2006 г., изм., [бр. 102](apis://Base=NORM&DocCode=43210722&Type=201) от 2006 г., изм. и доп., [бр. 22](apis://Base=NORM&DocCode=43210751&Type=201) от 2007 г., [бр. 51](apis://Base=NORM&DocCode=43210753&Type=201) от 2007 г., изм., [бр. 53](apis://Base=NORM&DocCode=43210797&Type=201) от 2007 г., [бр. 97](apis://Base=NORM&DocCode=432107109&Type=201) от 2007 г., изм. и доп., [бр. 109](apis://Base=NORM&DocCode=432108036&Type=201) от 2007 г., изм., [бр. 36](apis://Base=NORM&DocCode=432108043&Type=201) от 2008 г., доп., [бр. 43](apis://Base=NORM&DocCode=432108069&Type=201) от 2008 г., изм. и доп., [бр. 69](apis://Base=NORM&DocCode=432108088&Type=201) от 2008 г., [бр. 88](apis://Base=NORM&DocCode=432108102&Type=201) от 2008 г., изм., [бр. 102](apis://Base=NORM&DocCode=432109074&Type=201) от 2008 г., [бр. 74](apis://Base=NORM&DocCode=432109075&Type=201) от 2009 г., изм. и доп., [бр. 75](apis://Base=NORM&DocCode=432109082&Type=201) от 2009 г., изм., [бр. 82](apis://Base=NORM&DocCode=432109093&Type=201) от 2009 г., [бр. 93](apis://Base=NORM&DocCode=432110054&Type=201) от 2009 г., изм. и доп., [бр. 54](apis://Base=NORM&DocCode=432110098&Type=201) от 2010 г., изм., [бр. 98](apis://Base=NORM&DocCode=432110100&Type=201) от 2010 г., [бр. 100](apis://Base=NORM&DocCode=432111010&Type=201) от 2010 г., изм. и доп., [бр. 10](apis://Base=NORM&DocCode=432111019&Type=201) от 2011 г., изм., [бр. 19](apis://Base=NORM&DocCode=432111039&Type=201) от 2011 г., изм. и доп., [бр. 39](apis://Base=NORM&DocCode=432111048&Type=201) от 2011 г., изм., [бр. 48](apis://Base=NORM&DocCode=432112020&Type=201) от 2011 г., изм. с [Решение № 1](apis://CORT|252611|0||) от 2012 г. на Конституционния съд на РБ - [бр. 20](apis://Base=NORM&DocCode=432112047&Type=201) от 2012 г.; изм. и доп., [бр. 47](apis://Base=NORM&DocCode=432112053&Type=201) от 2012 г., изм., [бр. 53](apis://Base=NORM&DocCode=432112054&Type=201) от 2012 г., [бр. 54](apis://Base=NORM&DocCode=432112060&Type=201) от 2012 г., изм. и доп., [бр. 60](apis://Base=NORM&DocCode=432112075&Type=201) от 2012 г., [бр. 75](apis://Base=NORM&DocCode=432113015&Type=201) от 2012 г., доп., [бр. 15](apis://Base=NORM&DocCode=432113068&Type=201) от 2013 г., изм., [бр. 68](apis://Base=NARH&DocCode=432114053&Type=201) от 2013 г., изм. и доп., [бр. 53](apis://Base=NARH&DocCode=432114107&Type=201) от 2014 г., изм., [бр. 107](apis://Base=NARH&DocCode=432115014&Type=201) от 2014 г., [бр. 14](apis://Base=NARH&DocCode=432115019&Type=201) от 2015 г., изм. и доп., [бр. 19](apis://Base=NARH&DocCode=432115037&Type=201) от 2015 г., [бр. 37](apis://Base=NARH&DocCode=432115079&Type=201) от 2015 г., изм., [бр. 79](apis://Base=NARH&DocCode=432115092&Type=201) от 2015 г., доп., [бр. 92](apis://Base=NARH&DocCode=432115095&Type=201) от 2015 г., изм., [бр. 95](apis://Base=NARH&DocCode=432115101&Type=201) от 2015 г., изм. и доп., [бр. 101](apis://Base=NARH&DocCode=432115102&Type=201) от 2015 г., [бр. 102](apis://Base=NARH&DocCode=432116013&Type=201) от 2015 г., изм., [бр. 13](apis://Base=NARH&DocCode=432116050&Type=201) от 2016 г., [бр. 50](apis://Base=NARH&DocCode=432116081&Type=201) от 2016 г., изм. и доп., [бр. 81](apis://Base=NARH&DocCode=432116086&Type=201) от 2016 г., доп., [бр. 86](apis://Base=NARH&DocCode=432116098&Type=201) от 2016 г., изм. и доп., [бр. 98](apis://Base=NARH&DocCode=432116101&Type=201) от 2016 г., [бр. 101](apis://Base=NARH&DocCode=432117009&Type=201) от 2016 г., [бр. 9](apis://Base=NARH&DocCode=432117011&Type=201) от 2017 г., [бр. 11](apis://Base=NARH&DocCode=432117054&Type=201) от 2017 г., изм., [бр. 54](apis://Base=NARH&DocCode=432117058&Type=201) от 2017 г., [бр. 58](apis://Base=NARH&DocCode=432117077&Type=201) от 2017 г., изм. и доп., [бр. 77](apis://Base=NARH&DocCode=432117097&Type=201) от 2017 г., [бр. 97](apis://Base=NARH&DocCode=432118002&Type=201) от 2017 г., [бр. 2](apis://Base=NARH&DocCode=432118007&Type=201) от 2018 г., доп., [бр. 7](apis://Base=NARH&DocCode=432118017&Type=201) от 2018 г., изм., [бр. 17](apis://Base=NARH&DocCode=432118055&Type=201) от 23.02.2018 г., доп., [бр. 55](apis://Base=NARH&DocCode=432118059&Type=201) от 2018 г., изм., [бр. 59](apis://Base=NARH&DocCode=432118062&Type=201) от 2018 г., доп., [бр. 62](apis://Base=NARH&DocCode=432118077&Type=201) от 2018 г., [бр. 77](apis://Base=NARH&DocCode=432118086&Type=201) от 2018 г., изм., [бр. 86](apis://Base=NARH&DocCode=432118105&Type=201) от 2018 г., изм. и доп., [бр. 105](apis://Base=NARH&DocCode=432119013&Type=201) от 2018 г., изм., [бр. 13](apis://Base=NARH&DocCode=432119017&Type=201) от 2019 г., бр. 17 от 2019 г.) се правят следните изменения и допълнения:

1. В чл. 9, ал. 1 след думите „забранено движението на“ се добавя „самобалансиращи се превозни средства“.

2.В чл. 79 се правят следните изменения и допълнения:

а) В основния текст след думите „всеки велосипед“ се добавя „и индивидуално електрическо превозно средство“.

б) Точка 2 се изменя така:

„2. механичен или електронен звънец и да няма друг звуков сигнал“.

в) Точка 3 се допълва като в началото се добавят думите „за велосипеда“ и се поставя тире;

г) Създава се нова т. 4:

„4. за индивидуалното електрическо превозно средство - устройство за излъчване на бяла или жълта добре различима светлина отпред и устройство за излъчване на червена светлина отзад.“

д) Досегашната т. 4 става т. 5, като в текста след думата „колелата“ се добавя „на велосипедите.“

3.В чл. 80 се създава т. 3:

„3. да ползва каска.“

4. Създава се чл. 80а:

„Чл. 80а. (1) Водачът на индивидуално електрическо превозно средство при движение е длъжен:

1. да ползва в тъмните часове на денонощието и/или при намалена видимост светлоотразителни елементи върху видимата част на облеклото, позволяващи да бъде лесно забелязан;

2. да се движи по изградената велосипедна инфраструктура, а при липса на такава - възможно най-близо до дясната граница на платното за движение;

3. в тъмните часове на денонощието и/или при намалена видимост да управлява индивидуалното електрическо превозно средство с включени светлини;

4. да се движи с изправна спирачна система на управляваното индивидуално електрическо превозно средство;

5. да ползва каска.

(2) На водача на индивидуалното електрическо превозно средство е забранено:

1. да се движи по улици I клас и пътища, на които максимално разрешената скорост е над 50 km/h;

2. да се движи по улици II клас без изградена велосипедна инфраструктура;

3. да се движи в зони, обозначени с пътен знак В9 - Забранено е влизането на велосипеди;

4. да се движи по улици, обозначени с пътен знак Г13 – „Пътна лента или платно за движение само на превозни средства от редовните линии“;

5. да развива скорост, по-висока от 25 km/h;

6. да превозва други лица;

7. да се движи успоредно до друго индивидуално електрическо превозно средство или двуколесно пътно превозно средство;

8. да управлява превозното средство, без да държи кормилото с ръка;

9. да се движи в непосредствена близост до друго пътно превозно средство или да се държи за него;

10. да превозва, тегли или тласка предмети, които пречат на управлението на превозното средство или създават опасност за другите участници в движението;

11. да управлява превозното средство по площите, предназначени само за пешеходци;

12. да използва мобилен телефон при управлението на индивидуално електрическо превозно средство.

(3) Минималната възраст на водача за управление на индивидуално електрическо превозно средство е:

1. шестнадесет години – по велосипедна инфраструктура, улици от II до VI клас и пътища с максимално разрешена скорост до 50 km/h;

2. четиринадесет години – само по велосипедни алеи.

(4) Всяка община може с наредба на общинския съвет да определи:

1. по-ниски максимално допустими скорости за движение на територията на съответната община;

2. ред и условия за използване на индивидуални електрически превозни средства под формата на споделено ползване, включително максимално допустим брой превозни средства и задължителни зони за тяхното паркиране;

3. други ограничения при използване на индивидуални електрически превозни средства.”

5.В основния текст на член 81 след думата „средство“ се поставя запетая и се добавя „с изключение на индивидуално електрическо превозно средство“.

6.В чл. 83, ал. 2 думите „специален автомобил“ се заменят с „автомобил със специално предназначение за тази цел“.

7. В чл. 87, т. 2 след думата „тегленето“ се добавя „на индивидуални електрически превозни средства“ и се поставя запетая.

8. В чл. 107, т. 2 думите „мотопед или мотоциклет“ се заменят с „мотопед, мотоциклет или индивидуално електрическо превозно средство“.

9. В чл. 110 думите „мотопед или мотоциклет“ се заменят с „мотопед, мотоциклет или индивидуално електрическо превозно средство“.

10. В чл. 143, ал. 1 се създава изречение второ:

„Моторни превозни средства от категория М2 и М3, с изключение на къмпинг-автомобилите, и моторни превозни средства от категория N3 могат да се регистрират само на юридическо лице, едноличен търговец или физическо лице, регистрирано като земеделски стопани по реда на Закона за подпомагане на земеделските производители“.

11. Член 148в се отменя.

12. В чл. 150 след думата „когато“ се добавя „превозното средство е индивидуално електрическо превозно средство или“.

13. В чл. 167, ал. 2, т. 1 след думата „пешеходците“ се поставя запетая и се добавя „на правилата за движение от водачите на индивидуални електрически превозни средства, движещи се по велосипедна инфраструктура“.

14. В чл. 183 се правят следните допълнения:

а). В ал. 1 се създават т. 6 и 7:

„6. управлява велосипед в нарушение на чл. 80, т. 3;

7. управлява индивидуално електрическо превозно средство в нарушение на чл. 80а, ал. 1, т. 1 и 5“;

б) В ал. 4 се създава т. 13:

„13. управлява индивидуално електрическо превозно средство в нарушение на чл. 80а, ал. 1, т. 2-4, ал. 2 и 3“.

15. В § 6 от Допълнителните разпоредби се правят следните изменения и допълнения:

1. В т. 11 след думите „релсовите превозни средства“ се поставя запетая и се добавя „и индивидуалните електрически превозни средства“.

2. В т. 12, б. „г“ се изменя така:

„г) със специално предназначение – моторни превозни средства от категории M или N, притежаващи специфични технически характеристики, които им позволяват да изпълняват функции, изискващи специална конфигурация или оборудване.“

3. Създават се т. 18б и 18в:

„18б. „Индивидуално електрическо превозно средство“ е пътни превозно средство, оборудвано с електрически двигател/и и максимална конструктивна скорост, надвишаваща 6 km/h, без или с място за сядане с височина на точка R (референтна точка на седене) ненадвишаваща 540 mm, когато превозното средство е с не повече от две колела или с височина на точка R ненадвишаваща 400 mm, когато превозното средство е с три или повече колела, със собствена маса до 50 kg. Не са индивидуални електрически превозни средства инвалидните колички, обслужващи лица с увреждания.

18в. „Самобалансиращо се превозно средство“ е превозно средство с едно колело или с две успоредно разположени колела, задвижвано от двигател, чиято максимална конструктивна скорост не надвишава 25 km/h, за което е характерно присъщо нестабилно равновесие и което се нуждае от спомагателна контролна система, за да се поддържа в равновесие.“

**§ 54.** Лицата, притежаващи лиценз за обществен превоз на пътници или товари на територията на Република България или лиценз за извършване на международни превози на пътници или товари – лиценз на Общността, привеждат дейността си в съответствие с § 2, т. 6 от този закон в срок не по-късно от една година от влизането му в сила.

**§ 55.** На моторни превозни средства от категория М2 и М3, с изключение на къмпинг-автомобилите, и моторни превозни средства от категория N3, които не са регистрирани на юридическо лице, едноличен търговец или физическо лице, регистрирано като земеделски стопани по реда на Закона за подпомагане на земеделските производители, служебно се прекратява регистрацията след 31.12.2021 г.

**§ 56.** Вписаните в регистъра по чл. 148в от Закона за движението по пътищата лица, извършващи пътна помощ привеждат дейността си в съответствие с този закон в двугодишен срок от влизането му в сила.

**§ 57.** Законът влиза в сила от деня на обнародването му в „Държавен вестник“, с изключение на: § 9 относно чл. 12, ал. 2, § 10 относно чл. 12а, ал. 1, т. 7, § 19 относно чл. 24а, ал. 5 и § 20 относно чл. 24б, които влизат в сила две години след обнародването му.